2019 m. TASV parengė 17-ojo TFAS „Draudimo sutartys“ pataisas, kurios buvo priimtos 2020 m. birželio mėn. Šiomis pataisomis siekiama sumažinti įgyvendinimo sąnaudas ir sudaryti palankesnes sąlygas įmonėms paaiškinti 17-ojo TFAS taikymo rezultatus investuotojams ir kitiems subjektams. Atsižvelgdama į tai, TASV nusprendė atidėti 17-ojo TFAS įsigaliojimo datą – iš 2021 m. sausio 1 d. perkelti ją į 2023 m. sausio 1 d., taip pat pratęsti laikotarpį, per kurį draudimo sektoriaus įmonės pasirinktinai gali atidėti 9-ojo TFAS „Finansinės priemonės“ taikymą.

TFAS fondą valdo 22 patikėtinių valdyba, kurios nariai yra kolektyviai atsakingi už bendrą TASV priežiūrą ir jos narių skyrimą. 2019 m. įvyko trys Patikėtinių valdybos posėdžiai. Skiriant patikėtinius, stengiamasi užtikrinti proporcingą sudėtį pagal geografinę kilmę ir juos prieš tai turi patvirtinti Stebėsenos valdyba, taip užtikrinant ryšį su valdžios institucijomis. Europos Komisija yra Stebėsenos valdybos narė. 2019 m. Stebėsenos valdyba posėdžiavo du kartus. TASV sudaro 14 narių, kuriuos skiria patikėtiniai, taip pat laikydamiesi geografinės pusiausvyros reikalavimų. TASV nariai skiriami penkerių metų kadencijai, kuri gali būti pratęsta vieną kartą. TASV yra atsakinga už standartų nustatymą. 2019 m. ji surengė 13 valdybos posėdžių. Patikėtiniai taip pat skiria 14 TFAS aiškinimo komiteto (TFAAK) narių, kurie aiškina TFAS taikymą ir teikia rekomendacijas finansinės atskaitomybės klausimais. Be to, TFAS patariamoji taryba – tai forumas, kuriame gali dalyvauti organizacijos ir fiziniai asmenys. Jos narius taip pat skiria patikėtiniai, o valdyba su jais konsultuojasi dėl sprendimų, susijusių su didelės apimties projektais.

Peržiūrėtame Tinkamos procedūros vadove teigiama, kad TASV poveikio analizėse daugiausia dėmesio turėtų būti skiriama finansinės atskaitomybės patobulinimams, atsižvelgiant į įgyvendinimo sąnaudas ir į tai, kaip didesnis skaidrumas gali paveikti finansinį stabilumą. Jame taip pat įtvirtintas reikalavimas poveikio analizę vykdyti per visą standartų nustatymo procesą. Kalbant apie platesnį naujų finansinės atskaitomybės reikalavimų ekonominį poveikį, pakeitimuose pabrėžiama, kad kiekybiniai vertinimai paprastai yra neįmanomi, tačiau prireikus TASV gali įvertinti konkretų ekonominį poveikį. Patikslinta redakcija nevisiškai atitinka Europos Komisijos, kaip Stebėsenos valdybos narės, pareikštus lūkesčius, nes gali būti, kad pakeitimai nėra pakankami, kad būtų pašalinta spraga, susijusi su TASV poveikio vertinimo ribotumu ir Reglamente dėl Tarptautinių apskaitos standartų (TAS) nustatytais Europos visuomenės gerovės patvirtinimo kriterijais.

2019 m. gruodžio 31 d. TFAS patariamąją tarybą sudarė 51 organizacija ir 50 pavienių narių. Europos Komisija dalyvauja kaip stebėtoja. Be to, Europos Centrinis Bankas (ECB) ir Europos vertybinių popierių ir rinkų institucija (ESMA) taip pat yra TFAS patariamosios tarybos nariai.

Galiausiai, reaguodama į antrąjį Komisijos prašymą dėl ilgalaikių nuosavybės priemonių, kad išnagrinėtų, kaip būtų galima taikyti alternatyvią apskaitos tvarką ilgalaikių nuosavybės priemonių investicijų portfelių tikrosios vertės nustatymui, 2019 m. vasarą EFRAG pradėjo viešas konsultacijas, kad sužinotų dalyvių nuomones. 2020 m. sausio mėn. EFRAG paskelbė savo technines rekomendacijas dėl nuosavybės ir nuosavo kapitalo tipo priemonių, laikomų pagal ilgalaikių investicijų modelį, vertinimo tikrąja verte, kurios pasikeitimas pripažįstamas pelnu arba nuostoliais, alternatyvių apskaitos metodų kartu su grįžtamąja informacija, gauta per EFRAG viešas konsultacijas.

2019 m. EFRAG dalyvavo TASV konsultacijų procese ir po viešų konsultacijų išsiuntė raštus su pastabomis dėl visų TASV pasiūlymų (parengiamųjų projektų ir konsultacijoms skirtų dokumentų). Kitos pagrindinės sritys, be kita ko, buvo TASV projektai „Veikla, kuriai taikomi reguliuojami tarifai“, „Pirminės finansinės ataskaitos“, „Vadovybės pastabos“, „Bendrai kontroliuojami verslo junginiai“ ir „Prestižas ir vertės sumažėjimas“.

Atsižvelgdamas į EFRAG raginimą poveikį analizuoti per visą standartų nustatymo procesą, o ne vien jo pabaigoje, 2018 m. EFRAG sekretoriatas kaip bandomąją ankstyvojo etapo analizę atliko TASV diskusijoms skirto dokumento „Nuosavybės ypatybių turinčios finansinės priemonės“ analizę. 2019 m. vasario mėn. pabaigoje EFRAG sekretoriatas paskelbė darbinį dokumentą dėl ankstyvojo etapo analizės. EFRAG taip pat atliko ankstyvojo etapo analizę rengdama raštą su pastabomis dėl TASV parengiamojo projekto „Bendras pateikimas ir atskleidimas“ (anksčiau – „Pirminės finansinės ataskaitos“), kuris buvo paskelbtas 2019 m. gruodžio mėn. Ankstyvojo etapo analizės rezultatai suteikė įžvalgų apie tai, kaip, Europos suinteresuotųjų subjektų nuomone, naujieji TASV pasiūlymai praktiškai paveiktų jų finansines ataskaitas.

2019 m. antrąjį pusmetį EFRAG darbas rengiant nuomonę dėl tvirtinimo dar labiau suintensyvėjo – buvo palaikomi nuolatiniai dialogai ir ryšiai su Europos draudimo ekspertais iš įvairių suinteresuotųjų subjektų grupių, kurioms atstovaujama EFRAG Draudimo apskaitos darbo grupėje (EFRAG DADG). Be to, atrinktos temos aptartos specialiose apklausose su platesnėmis grupėmis. Kiekviename etape dalyvavo EFRAG techninių ekspertų grupė (EFRAG TEG) ir EFRAG valdyba.

Paraiškų skaičius labai skiriasi. Visų pirma trūksta moterų kandidačių ir kandidatų iš Vidurio ir Rytų Europos, tačiau padėtis gerėja. Dėl pastarojo aspekto pažymėtina, kad per 2020 m. EFRAG TEG rotacijos procesą, prasidėjusį 2020 m. balandžio 1 d., EFRAG paskyrė EFRAG TEG narį iš Čekijos. Valdymo grupę sudaro vien moterys specialistės. EFRAG taip pat pavyko pritraukti į Europos laboratorijų iniciatyvinę grupę ir jos projekto darbo grupę daugiau moterų kandidačių ir kandidatų iš Vidurio ir Rytų Europos (išsami informacija apie padėtį 2019 m. gruodžio 31 d. pateikta 4 priedėlyje).

EFRAG siekia užtikrinti tinkamą geografinę, profesinę patirtį ir lyčių pusiausvyrą savo valdyboje, techninių ekspertų grupėje, darbo grupėse ir patariamosiose grupėse, taip pat Europos laboratorijų iniciatyvinėje grupėje ir savo projektų darbo grupėse. EFRAG vidaus taisyklėse nustatyti reikalavimai dėl didžiausio tą pačią pilietybę turinčių narių skaičiaus EFRAG valdyboje ir EFRAG TEG. Šie reikalavimai taip pat taikomi Europos laboratorijų iniciatyvinei grupei. Be to, reikalaujama užtikrinti tinkamą profesinės patirties ir lyties pusiausvyrą.

Be to, EFRAG, vykdydama tinkamą procedūrą, skelbia pozicijų projektus viešoms konsultacijoms, atlieka praktinius bandymus ir kitų formų poveikio analizes, organizuoja informavimo renginius (kai kurie iš jų yra skirti konkrečiai ataskaitų naudotojams) ir atlieka specialias apklausas, skelbia rezultatus atsiliepimų suvestinėse ir skelbia galutines pozicijas. Vykdydama kiekybinius tyrimus – jų medžiaga naudojama diskusijose apie EFRAG raštus su pastabomis ir rengiant nuomones dėl tvirtinimo ir jie pamažu užima vis svarbesnę EFRAG tiriamojo darbo dalį – EFRAG taip pat prisideda prie duomenimis pagrįsto standartų nustatymo.

Per tam tikrą laiką EFRAG sukurta skaidri vieša tinkama procedūra suteikia galimybę visiems Europos dalyviams pateikti savo nuomonę svarstyti EFRAG ir ja užtikrinama, kad nustatant EFRAG pozicijas būtų atsižvelgiama į apskaitos ir ekonominių modelių bei požiūrių įvairovę Europoje.

Problemų dėl galimų interesų konfliktų nebuvo. EFRAG vidaus taisyklėse nustatyti interesų konfliktų valdymo reikalavimai, be to, EFRAG valdyba turi patvirtinusi Valdybos narių interesų konfliktų valdymo politiką , kuri yra paskelbta EFRAG interneto svetainėje. Šia politika siekiama užtikrinti EFRAG, kaip Europos viešojo intereso labui dirbančios organizacijos, patikimumą. Taikant šią politiką siekiama išvengti atvejų, kuriais galėtų kilti interesų konfliktų arba kurie yra suvokiami kaip interesų konfliktai, tai yra atvejų, kai būtų trukdoma vykti laisvoms diskusijoms, kai būtų priimami sprendimai arba imamasi veiksmų, neatitinkančių visos Europos viešojo intereso arba EFRAG intereso, arba kai susidarytų įspūdis, kad EFRAG elgėsi netinkamai. EFRAG valdybos nariai ir EFRAG darbuotojai kasmet patvirtina savo nepriklausomumą, pateikdami pasirašytas deklaracijas.

EFRAG valdyba, prižiūrint EFRAG generalinei asamblėjai, kasmet atlieka savo narių veiklos ir veiksmingumo peržiūrą. 2019 m. peržiūra, per kurią buvo apžvelgti įvairūs strateginiai, valdymo ir veiklos aspektai, parodė, kad apskritai valdymo struktūra veikė tinkamai ir tai padidino organizacijos patikimumą. Siekiant ateityje toliau didinti EFRAG veiklos veiksmingumą, buvo priimtos kelios rekomendacijos Įgyvendinant EFRAG komunikacijos strategiją ir sudarius komunikacijos grupę, vadovaujamą EFRAG valdybos pirmininko, padaryta tolesnė pažanga EFRAG matomumo ir patikimumo srityje.

Bendra PIOB užduotis – užtikrinti, kad būtų laikomasi tinkamos procedūros, priežiūros ir skaidrumo principų ir kad būtų apsaugotas viešasis interesas per visą procesą, kurį sudaro pasiūlymas dėl tarptautinio auditorių standarto, jo rengimas ir priėmimas.

Be finansavimo grynaisiais pinigais, EFRAG gauna įnašus natūra, kuriuos teikia neapmokami EFRAG TEG, EFRAG valdybos, darbo grupių ir patariamųjų grupių nariai, taip pat įnašus neapmokamo delegavimo į EFRAG sekretoriatą pavidalu.

Gavusi Parlamento ir Apskaitos reguliavimo komiteto pastabas ankstyvuoju etapu, EFRAG gali aptarti klausimus per viešas konsultacijas dėl raštų su pastabomis arba nuomonės dėl tvirtinimo projektų.

PIOB taip pat aktyviai dalyvavo Stebėsenos grupės diskusijose dėl dabartinio tarptautinių audito srities standartų valdymo ir priežiūros modelio reformos ir prisidėjo kuriant Viešojo intereso sistemą, kuria būtų siekiama sukurti geresnį mechanizmą vertinti, kaip per visą standartų nustatymo procesą atsižvelgiama į viešąjį interesą. 2020 m. liepos 14 d. Stebėsenos grupė paskelbė rekomendacijas, išdėstytas dokumente dėl tarptautinės audito ir etikos standartų nustatymo sistemos stiprinimo „Strengthen the International Audit and Ethics Standard-Setting System“.

4.2.Valdymas ir atskaitomybė

PIOB narius skiria Stebėsenos grupė, kuri galiausiai yra atsakinga už bendrą valdymo tvarką tarptautinių audito, patikinimo, etikos ir švietimo standartų srityje.

Stebėsenos grupė, kurios narė yra ir Europos Komisija, stebi, kaip PIOB vykdo savo pareigą užtikrinti viešąjį interesą, ypač kiek tai susiję su PIOB vykdoma standartų nustatymo proceso priežiūra.

Kalbant apie galimas interesų konfliktų situacijas, PIOB nariai ir darbuotojai turi laikytis PIOB elgesio kodekso. Pagal pirmąjį PIOB elgesio kodekso principą nustatyta, kad Valdybos nariai ir darbuotojai negali dalyvauti svarstant tokius klausimus, dėl kurių narių ir darbuotojų nuomonė gali būti paveikta interesų konflikto. Kiekvienas Valdybos narys kasmet pasirašo deklaraciją, kuria patvirtina, kad interesų konfliktų nėra. 2019 m. nė vienas PIOB valdybos narys nepranešė apie jokius interesų konfliktus.

4.3.2019 m. finansavimo įvairinimo srityje įvykę pokyčiai

PIOB finansavimas suplanuotas taip, kad būtų išsaugotas jos faktinis ir regimas nepriklausomumas. Siekiant viešojo intereso tikslo, tinkamas stabilių finansavimo šaltinių įvairinimas padėtų ne tik išsaugoti PIOB tęstinumą, bet ir užtikrintų jos nepriklausomumą. Finansavimo įvairinimo svarba jau buvo pripažinta vykdant 2003 m. Tarptautinės buhalterių federacijos (IFAC) reformą, kuri davė pradžią dabartinei tarptautinių standartų nustatymo sistemai, įskaitant PIOB.

Nuo PIOB įsteigimo 2005 m. iki 2010 m., kai įsigaliojo Sprendimu 716/2009/EB nustatyta Bendrijos finansavimo programa, PIOB buvo finansuojama išskirtinai IFAC lėšomis (neskaitant kai kurių nepiniginių Ispanijos įnašų, t. y. biuro Madride nuomos).

Tam tikrais metais IFAC skiriamos lėšos yra maksimalus garantuojamas įnašas. Ne IFAC įnašai pakeičia ir tokiu būdu tais konkrečiais metais sumažina IFAC įnašą. Idealiu atveju IFAC turėtų finansuoti mažiau negu pusę visų PIOB metinių išlaidų, tačiau rasti kitų viešųjų rėmėjų labai sunku. Jau daugelį metų ES yra antra pagal dydį paramos PIOB teikėja. 2019 m. PIOB pajamos (piniginiai ir nepiniginiai įnašai) sudarė 1 858 346 EUR, o ES įnašas buvo 338 000 EUR arba 18,18 proc. IFAC skyrė 1 201 028 EUR arba 64,62 proc.

Reglamento 9 straipsnio 5 dalyje nustatyta, kad jeigu tam tikrais metais IFAC teikiamas finansavimas sudaro daugiau kaip du trečdalius viso metinio PIOB finansavimo, Komisija privalo pasiūlyti tais metais apriboti savo metinį įnašą, kad jis sudarytų ne daugiau kaip 300 000 EUR. Iki šiol to nebuvo. Kadangi IFAC finansavimas nesiekė reglamente nustatytos kritinės ribos (66,66 proc.), Komisijai nereikia peržiūrėti savo 2019 m. PIOB skirto įnašo.

5.Išvados ir ateityje svarstytini klausimai

Dabartinis 2019 m. Europos Komisijos atliktas finansavimo programos vertinimas patvirtina ES finansavimo programos aktualumą ir pridėtinę vertę. Jame taip pat patvirtinama, kad programa sustiprinamas trijų paramos gavėjų (TFAS fondo, EFRAG ir PIOB) teisėtumas užtikrinant Europos viešąjį interesą, plėtojant ir propaguojant Europos požiūrį finansinės atskaitomybės ir audito srityse ir užtikrinant, kad į šį požiūrį būtų tinkamai atsižvelgta TASV ir IFAC standartų nustatymo procesuose.

Kalbant apie TFAS fondą, TASV ėmėsi priemonių, kad išspręstų susirūpinimą keliančius klausimus, kilusius rengiantis įgyvendinti 17-ąjį TFAS. Ji nukėlė įsigaliojimo datą dvejiems metams iki 2023 m. sausio 1 d. ir įtraukė tikslines 17-ojo TFAS pataisas. Tačiau tai, kokiu mastu buvo atsižvelgta į visus Europai susirūpinimą keliančius klausimus, bus galima įvertinti tik tada, kai EFRAG pateiks Europos Komisijai nuomonę dėl 17-ojo TFAS pataisų patvirtinimo.

Be to, iš TFAS fondo finansavimo šaltinių 2019 m. paskirstymo matyti, kad atotrūkis tarp finansinių įnašų ir jurisdikcijų atstovavimo Patikėtinių valdyboje ir TASV valdyboje dar labiau padidėjo, nors pusiausvyra ir taip buvo sutrikusi. Pietų ir Šiaurės Amerikos įnašai sudaro ypač mažą bendro finansavimo dalį (5 proc.), tačiau šis regionas turi tiek pat vietų, kiek ir ES, skirianti 38 proc. viso finansavimo (Komisija ir valstybės narės), ir daugiau vietų nei Azijos ir Okeanijos regionas, skiriantis 33 proc. viso finansavimo.

Kalbant apie EFRAG, Komisija ypač palankiai įvertino išsamią poveikio analizę, kurią EFRAG inicijavo, kad paremtų savo būsimą nuomonę dėl 17-ojo TFAS „Draudimo sutartys“ tvirtinimo, ir jos pagrindinį vaidmenį teikiant technines rekomendacijas Komisijai dėl alternatyvių ilgalaikių nuosavybės priemonių apskaitos metodų, rekomenduodama Komisijai prašyti TASV skubiai peržiūrėti nuosavybės priemonių nevertinimą pakartotinai pagal 9-ąjį TFAS.

PIOB vykdo nepriklausomos priežiūros funkciją tam, kad pateiktų investuotojams ir kitiems subjektams patikinimą, jog nustatant audito srities standartus buvo atsižvelgta į viešąjį interesą. Stebėsenos grupės inicijuota reforma siekiama sustiprinti PIOB priežiūros vaidmenį ir padidinti jos finansavimo bazę.